Diari Oficial de la Generalitat Valenciana


Sumari del DOGV 9927, del 02-09-2024 (2024/8668)

RESOLUCIÓ de 24 d'agost de 2024, per la qual es dona publicitat del tràmit administratiu de concessió de l'ajuda compensatòria pels costos de prevenció, control i erradicació de salmonel·losi en avicultura de la Comunitat Valenciana per a l'exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9927

Data del DOGV
:   02-09-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/8668

CVE
:   EVOG-H-1729-1576

Data del document
:   24-08-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

L’Orde 17/2023, de 29 de juny, de la Conselleria d’Agricultura, Desenvolupament Rural, Emergència Climàtica i Transició Ecològica, per la qual s’establixen les bases reguladores de les ajudes compensatòries pels costos de prevenció i erradicació de la salmonel·losi en l’avicultura a la Comunitat Valenciana (DOGV 9628, 29.06.2023), i convocada per a l’exercici 2024 mitjançant la Resolució de 28 de maig de 2024, del director general de Producció Agrícola i Ramadera (DOGV 9870, 16.06.2024), i el número del registre de la Comissió Europea de l’ajuda és SA.108558.

Tenint en compte els articles segon i tercer de l’orde esmentada on s’indiquen els beneficiaris i els gastos subvencionables objecte d’esta ajuda i en l’article nové es fixa el percentatge de l’ajuda i els límits màxims. Els criteris de preferència a tindre en compte en el cas que el conjunt de les ajudes sol·licitades supere els fons disponibles es recullen en l’article quint de l’orde reguladora.

Una vegada instruït el procediment de concessió de subvencions en el Servici de Producció i Sanitat Animal, i dutes a terme les actuacions necessàries per a la determinació, el coneixement i la comprovació de les dades que consten en l’expedient, com disposa l’article sèptim de l’Orde 17/2023, de 29 de juny, de 2023.

Vist que únicament s’ha presentat una sol·licitud, amb número d’expedient 2024/MAI/VSC/0001, el titular de la qual és Asociación Avícola Valenciana amb CIF: O74746874.

Vist l’apartat segon de la Resolució de 28 de maig de 2024, del director general d’Agricultura, Ramaderia i Pesca (DOGV 9870, 13.06.2024), per la qual es convoquen per a l’exercici 2024, les ajudes compensatòries pels costos de prevenció i erradicació de salmonel·losi en avicultura, en l’àmbit de la Comunitat Valenciana a càrrec de la dotació pressupostària de 2024, aplicació pressupostària G74532344FV8221, subprograma 714D00, línia S0285, «Ajudes generals a la ramaderia», amb un import de 850.000,00 euros repartits de manera diferenciada per a cada un dels grups subvencionables, de la manera següent:

1. Grup A. Autocontrols i mesures biosanitàries: 425.000,00 euros.

2. Grup B. Compra i administració de vacunes de salmonel·la: 425.000,00 euros.

Vista la proposta de l’òrgan col·legiat de 14 d’agost de 2024

RESOLC

Concedir l’ajuda a l’Asociación Avícola Valenciana CIF, O57060496 a càrrec de l’aplicació pressupostària 714.80, línia S3081 en els termes i quanties següents:

|  |  |  |  |
| --- | --- | --- | --- |
| *Concepte subvencionable* | *Gasto presentat* | *Gasto subvencionable (80 %)* | *Subvenció*  *aprovada (\*)* |
| Autocontrols (analítiques i material de presa de mostres) | 325.364,57 euros | 260.291,66 euros | 425.000,00 euros |
| Sacrifici i destrucció d’animals positius | 72.762,56 euros | 58.210,05 euros |
| Neteja, desinfecció, desinsectació i desratització | 151.872,87 euros | 121.498,30 euros |
| Vacunació en posta | 420.000,00 euros | 336.000,00 euros | 425.000,00 euros |
| Vacunació en carn | 130.000,00 euros | 104.000,00 euros |
| TOTAL | 1.100.000,00 euros | 800.000,00 euros | 850.000,00 euros |

  

El desenrotllament del pla de servicis i actuacions previstes que prestarà l’associació o agrupació de productors beneficiària de l’ajuda en espècie a les explotacions avícoles haurà de justificar-se davant de l’administració amb anterioritat a la data fixada en la convocatòria de l’ajuda que finalitza el 15 d’octubre de 2024, mitjançant la comunicació final dels servicis i actuacions efectuades objecte de l’ajuda i el seu cost, amb el desglossament dels gastos en què s’haja incorregut i adjuntant les factures de tercers, així com els justificants bancaris. La falta de justificació, la insuficiència d’esta o la presentació de la justificació fora del termini que establix este apartat i, en general, qualsevol incompliment de les obligacions del beneficiari que preveuen estes bases o les que establix amb caràcter general l’article 14 de la Llei 38/2003, de 17 de novembre, general de subvencions, determinarà el desistiment sense efecte i la revocació total o parcial de la resolució de concessió, i l’obligació de reintegrament de les quantitats indegudament percebudes, d’acord amb el que establix el títol II de la Llei 38/2003, de 17 de novembre, general de subvencions, sense perjuí de les responsabilitats o les sancions que siguen procedents, derivades de la infracció o les infraccions en què puga haver-se incorregut a conseqüència d’este incompliment.

El pagament de l’ajuda sol·licitada dels gastos subvencionables estarà supeditat al compliment del que es disposa en matèria de mesures enfront de salmonel·la en els programes nacionals del Ministeri d’Agricultura, Pesca i Alimentació i autonòmics respectius, el Pla anual zoosanitari en vigor, així com al compliment de la normativa en matèria de benestar i sanitat animal, en les explotacions incloses en la concessió. L’incompliment d’este punt suposarà, prèvia audiència a la persona interessada, d’una disminució de l’import de la subvenció concedida en el mateix percentatge que el grau d’incompliment del programa.

Se subvencionaran únicament les vacunacions administrades que disposen de l’autorització de comercialització prèvia de l’Agència Espanyola de Medicaments i Productes Sanitaris o per la Comissió Europea de conformitat amb el Reglament (CE) núm. 726/2004 del Parlament i Consell.

La justificació de l’ajuda es realitzarà a través del model normalitzat que es publicarà en la seu electrònica de la Generalitat, degudament omplida, abans de la data indicada anteriorment i anirà acompanyada de la documentació exigida en l’article 8.3 de l’Orde 17/2023, de 23 de juny.

La present resolució posa fi a la via administrativa i en contra es podrà interposar un recurs de reposició davant de la Conselleria d’Agricultura, Aigua, Ramaderia i Pesca, en el termini d’un mes, comptador des de l’endemà de la notificació o publicació d’esta, de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé mitjançant la interposició d’un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l’endemà de la notificació o publicació d’esta, de conformitat amb el que es preveu en l’article 46.1 de la Llei 29/1998, de 13 de juliol, reguladora de la jurisdicció contenciosa administrativa, publicada en el BOE núm. 167, de 14 de juliol de 1998.

  

València, 24 d'agost de 2024

(p. d. Orde 17/2023, de 23 de juny; DOGV 9628, 29.06.2023)

Mª Àngels Ramón-Llin Martínez

Directora general de Producció Agrícola i Ramadera